Poradenstvo pre ľudí s histaminovou intoleranciou: Kompatibilita liekov, Mastichy a kolagénu
Dobry den, mam histaminovu intoleraciu, poradite mi prosim Vas co je najucinnejsie kombinovat?mozem popri liekoch na HIT uzivat aj Mastichu? Ako casto? Mozem uzivat kolagen? Dakujem.
Dobrý deň,
ďakujeme za vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pre ľudí s diagnostikovanou HIT sú problémom lieky, alebo výživové doplnky ktoré fungujú ako uvoľňovače histamínu alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky a výživové doplnky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti. Téme histamínová intolerancia a vhodným voľnopredajným prípravkom som sa venovala aj v minulosti na
tomto odkaze
. Keďže mi nie je známe, aké lieky užívate, ani prípadné príznaky, neviem sa však k Vašej otázke ohľadom vhodnej kombinácie s určitosťou vyjadriť.
Masticha patrí medzi výživové doplnky, u ktorého nebolo pozorované zhoršenie ťažkostí súvisiacich s histamínovou intoleranciou, preto sa jej užívanie javí byť vhodné. V dávkovaní je potrebné dodržať výrobcom stanovené maximálne denné dávky. Kolagén patrí medzi produkty, ktorých užívanie (najmä dlhodbé) môže viesť ku zhoršeniu príznakov. Je však dôležité vedieť, že pri mnohých liekoch a výživových doplnkoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové prípravky pri HIT u vás nemusia vyvolávať žiadne komplikácie.
Prajem pekný zvyšok dňa.
S pozdravom
PharmDr. Veronika Kiabová